Egy kis időfuttatás…
2013. április 13. és 14.-ke között szétosztottuk a lakosság körében a több mint 500 csomagot tartalmazó, Mehrstettenből érkező ruhaadományt. A ruhaosztási akció sok-sok Herceghalomi polgárunkon segített, illetve sokuknak nagy örömet okozott. Az akció szociális sikerét látva, Herceghalom Önkormányzata,  a Partnerkapcsolatok Baráti Kör valamint Mehrstetten Önkormányzata úgy döntött, hogy tovább folytatják az immáron 17 éve folyó ruhagyűjtési akciót az arra igényt tartó herceghalmi polgárok számára. A legközelebbi,(2014-es) adományszállítást, Rudolf Ott polgármester úr ígéretének jegyében, Mehrstetten vállalta magára.
2013 májusában Rudolf Ott, Mehrstetten polgármestere, szívélyes meghívót küldött Önkormányzatunknak. Amelyben az állt, hogy Mehrstetten Zenekara, fennállásának 75. évfordulóját ünnepli ebben az évben. Ennek apropójaként, több program keretében, egy ünnepi felvonulást is szerveznek. Rudolf Ott, megkérte Önkormányzatunkat, hogy egy kis csoport diák, magyaros népviseletben vegyen részt a felvonuláson, ezzel színesítve a felvonulás hangulatát. 

Klaus Stephani, a Mehrstetteni Partnerkapcsolatok Egyesület elnöke pedig tájékoztatta a Herceghalomi Partnerkapcsolat Baráti Kört, hogy az egyesülete saját felvonulási kocsit indít, és szívesen vennék, ha két személy (hölgy) felvonulna velük a mi részünkről. Ennek a megtiszteltetésnek örömmel eleget tettünk. Az egyesület mottóként: „Die verbindende Musica” címet adta. Görög zenei múzsáknak öltözve, magyar nemzeti színű szalaggal a vállunkon vonultunk fel.

A kiutazó tanárok, Horváthné Gacsályi Mariann igazgató helyettes asszony vezetésével, megbeszélést folytattak a Mehrstetteni iskola igazgatójával Uli Knäuer úrral a következő tanév közös tervezetének kidolgozásáról. Részt vettek még Enyedi Judit az igazgató tanács tagja és Nagy Lajos nyelvtanár.

